**OBRAZLOŽENJE ZA**

**NACRT PRIJEDLOGA PRAVILNIKA O IZMJENAMA I DOPUNAMA PRAVILNIKA O SPECIJALISTIČKOM USAVRŠAVANJU DOKTORA MEDICINE**

Prijedlogom Pravilnika o izmjenama i dopunama Pravilnika o specijalističkom usavršavanju doktora medicine definira se visina naknade za neispunjenje obveze rada, koja se ugovara Ugovorom o međusobnim pravima. Prijedlogom pravilnika otklanja se nedorečenost vezano uz određivanje tko je u obvezi plaćanja naknade radi neizvršene obveze rada.

Također, istim se određujekako specijalizant ili specijalist koji prelazi iz jedne u drugu državnu zdravstvenu ustanovu, u tom slučaju, sam ne snosi troškove, već troškove odnosno naknadu snosi zdravstvena ustanova koja je novi poslodavac. Akospecijalizant ili specijalist odlazi u privatni sektor ili neku zdravstvenu ustanovu u inozemstvu tada,troškove snosi sam.

Ovim prijedlogom Pravilnika mogu se zajedničkom suglasnom voljom ugovornih strana mijenjati Ugovori o međusobnim pravima i obvezama koji su na snazi i izvršavaju se, a kojima su bili ugovoreni dulje trajanje obveze rada i naknada štete.

Ovim prijedlogom Pravilnika otklanjaju se nedorečenosti u vezi retroaktivne primjene Pravilnika pa tako prestaju važiti odredbe iz prethodnih dopuna Pravilnika tj. članci 17., 18.. i 19.